
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων των Υφυπουργών Εθνι¬ 
κής Οικονομίας. 1 

Μεταβίβαση στο Γενικό Γραμματέα Έρευνας και Τε¬ 
χνολογίας της Γενικής Γραμματείας Έρευνας 
και Τεχνολογίας του Υπουργείου Ανάπτυξης 
(ΓΓΕΤ), του δικαιώματος υπογραφής. 2 


ΑΠΟΦΑΣΕΙ Σ 

Αριθ. 27081/ΔΙΟΕ 540 ( 1 ) 

Καθορισμός αρμοδιοτήτων των Υφυπουργών Εθνικής Οι¬ 
κονομίας. 

Ο ΠΡΩΘΥΠΟΥΡΓΟΣ- 
ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Εχοντας υπόψη: 

1. Τις διατάξεις: 

α. Τωνάρθρωνδΐ παρ. 1 και83παρ. 2του Συντάγματος, 
β. Των άρθρων 16 παρ. 5 και 22 παρ. 2 υποπαρ. γτου Ν. 
1558/1985 "Κυβέρνηση και Κυβερνητικά Οργανα" (ΦΕΚ 
137/τ.Α7 1985). 

γ. Του άρθρου 27του Ν. 2081/1992 (ΦΕΚ 154/τ.Α'/1992) 
με το οποίο προστέθηκε άρθρο 29Α' στο Ν. 1558/1985 
όπως τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/τ.Α/1997). 

δ. Του Π.Δ. 178/2000 "Οργανισμός του Υπουργείου 
Εθνικής Οικονομίας" (ΦΕΚ 165/τ.Α'/14.7.2000). 

ε. Του Π.Δ. 141/2000 "Αποδοχή παραίτησης Υπουργών, 
Αναπληρωτή Υπουργού και Υφυπουργών" (ΦΕΚ 
121/τ.Α/13.4.2000). 

στ. Του Π.Δ. 143/2000 "Διορισμός Υπουργών, Αναπλη¬ 
ρωτή Υπουργού, και Υφυπουργών" (ΦΕΚ 122/τ.Α'/ 
13.4.2000) 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού αποφασίζουμε: 


Άρθρο 1 

1. Ο Υπουργός Εθνικής Οικονομίας προσδιορίζει 
επακριβώς την πολιτική του Υπουργείου, στο πλαίσιο 
των αποφάσεων του Υπουργικού Συμβουλίου και των 
λοιπών συλλογικών κυβερνητικών οργάνων, συντονίζει 
την εφαρμογή της πολιτικής αυτής και εποπτεύει την 
εφαρμογή της από τις υπηρεσίες του Υπουργείου. 

2. Ο Υπουργός Εθνικής Οικονομίας έχει την αποκλει¬ 
στική αρμοδιότητα της νομοθετικής πρωτοβουλίας. 

3. Η εκπροσώπηση του Υπουργείου στους Διεθνείς 
Οργανισμούς ανήκει στον Υπουργό Εθνικής Οικονο¬ 
μίας. 

Άρθρο 2 

Στον Υφυπουργό Εθνικής Οικονομίας, Χρήστο Πά- 
χτα, αναθέτουμε την άσκηση αρμοδιοτήτων επί θεμά¬ 
των: 

1. Των κατωτέρω Διευθύνσεων της Γενικής Δ/νσης 
Περιφερειακής Πολιτικής και Επενδύσεων. 

α. Σχεδιασμού και Αξιολόγησης Περιφερειακής Πολι¬ 
τικής και Προγραμμάτων 

β. Διαχείρισης και Παρακολούθησης Κοινοτικών 
Προγραμμάτων 
γ. Ελέγχου και Εκταμιεύσεων 
δ. Διαχείρισης Κοινοτικών Πρωτοβουλιών 
ε. Δημοσίων Επενδύσεων 

2. Των κατωτέρω Διευθύνσεων και του Αυτοτελούς 
Γραφείου της Γενικής Διεύθυνσης Ιδιωτικών Επενδύ¬ 
σεων: 

α. Έγκρισης και Ελέγχου Ιδιωτικών Επενδύσεων 
β. Κεφαλαίων Εξωτερικού 

γ. Αυτοτελούς Γ ραφείου Αντισταθμιστικών Οφελών 

3. Των κατωτέρω Εποπτευομένων Φορέων: 

α. Της Μονάδας ΟργάνωσηςτηςΔιαχείρισηςτου Κοι¬ 
νοτικού Πλαισίου Στήριξης (ΜΟΔ) 
β. Του Ελληνικού Κέντρου Επενδύσεων (ΕΛΚΕ) 

Άρθρο 3 

Στον Υφυπουργό Εθνικής Οικονομίας Γιάννη Ζαφει- 
ρόπουλο, αναθέτουμε την άσκηση αρμοδιοτήτων επί 
θεμάτων: 

1. Των κατωτέρω Διευθύνσεων της Γενικής Δ/νσης 
Οικονομικών και Εμπορικών Σχέσεων της Γενικής 
Γραμματείας Διεθνών Σχέσεων: 
α. Αναπτυγμένων Οικονομιών 

β. Κεντρικής - Νοτιοανατολικής Ευρώπης και Χωρών 
ΚΑΚ 

γ. Αναπτυσσόμενων Οικονομιών 
δ. Επιχειρηματικής Ανάπτυξης 
ε. Συντονισμού και Υποστήριξης Υπηρεσιών Εξωτερι¬ 
κού. 

2. Των κατωτέρω Διευθύνσεων της Γενικής Δ/νσης 
Σχεδιασμού και Διαχείρισης Πολιτικής της Γ ενικής Γ ραμ- 
ματείας Διεθνών Σχέσεων. 

α. Πολιτικής Εξωτερικού Εμπορίου 
β. Διεθνών Οργανισμών και Πολιτικών 
γ. Αναπτυξιακής Συνεργασίας - Ειδικών Χρηματοδοτή¬ 
σεων και Προγραμμάτων 
δ. Διεθνών Οικονομικών Ροών. 

3. Των κατωτέρω Υπηρεσιών στο Εξωτερικό: 

α. Της Μόνιμης Ελληνικής Αντιπροσωπείας στον Οργα¬ 
νισμό Οικονομικής Συνεργασίας και Ανάπτυξης (ΜΕΑ - 
Ο ΟΣΑ) 

β. Του Γραφείου Οικονομικού Συμβούλου στη Μόνιμη 
Ελληνική Αντιπροσωπεία στους Διεθνείς Οργανισμούς 
στη Γενεύη 

γ. Των Γ ραφείων Οικονομικών και Εμπορικών Υποθέσε¬ 
ων στις κατά τόπους Πρεσβείες. 

4. Των κατωτέρω εποπτευομένων Φορέων: 

α. Του Ελληνικού Οργανισμού Εξωτερικού Εμπορίου 
(ΟΠΕ). 

β. Της Διεθνούς Εκθεσης Θεσσαλονίκης Α.Ε. 
γ. Του Οργανισμού Ασφάλισης Εξαγωγικών Πιστώσεων 
(ΟΑΕΠ). 

δ. Των Ελληνικών Εκθέσεων - ΗΕΕΕΧΡΟ Α.Ε. 

5. Ο Υφυπουργός εγκρίνει τις μεταβάσεις στο εξωτερι¬ 
κό υπαλλήλωντων υπηρεσιώντης αρμοδιότητάς του. 

Άρθρο 4 

1. Στις κατά τα άρθρα 2 και 3 αρμοδιότητες των Υφυ¬ 
πουργών περιλαμβάνονται και η πρόταση εκδόσεως ατο¬ 
μικών και κανονιστικών διαταγμάτων ή η συνυπογραφή 
τους με άλλους Υπουργούς ή Αναπληρωτή Υπουργό ή 
Υφυπουργούς, η έκδοση κανονιστικών αποφάσεων και η 
έκδοση ατομικών ή κανονιστικών αποφάσεων με άλλους 
Υπουργούς ή Αναπληρωτή Υπουργό ή Υφυπουργούς, κα¬ 
θώς και οι κοινοβουλευτικές αρμοδιότητες. 

2. Οι κατά την προηγούμενη παράγραφο αρμοδιότητες 
των Υφυπουργών υπογραφής κανονιστικών διαταγμάτων 
και κανονιστικών αποφάσεων ασκούνται παράλληλα και 
από τον Υπουργό. 

Άρθρο 5 

Αναθέτουμε στους Υφυπουργούς Εθνικής Οικονομίας 
Χρήστο Πάχτα και Γιάννη Ζαφειρόπουλο, την έγκριση των 
γνωμοδοτήσεων καιτωνπρακτικώντου Νομικού Συμβου¬ 
λίου του Κράτους για θέματα αρμοδιότητάς τους. 

Άρθρο 6 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Ιουλίου 2000 
Ο ΠΡΩΘΥΠΟΥΡΓΟΣ 

ΚΩΣΤΑΣ ΣΗΜΙΤΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 10363 (2) 

Μεταβίβαση στο Γενικό Γραμματέα Έρευνας και Τεχνο¬ 
λογίας της Γενικής Γραμματείας Έρευνας και Τεχνο¬ 
λογίας του Υπουργείου Ανάπτυξης (ΓΓΕΤ), του δικαι¬ 
ώματος υπογραφής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) των άρθρων 16,27 και 29 του Ν. 1558/85 (ΦΕΚ/Α/137) 
«Κυβέρνηση και Κυβερνητικά όργανα». 

β) του Ν. 1514/85 «Ανάπτυξη της επιστημονικής και τε¬ 
χνολογικής έρευνας» (ΦΕΚ/Α/13). 

γ) του Π.Δ. 437/85 «Γιατον καθορισμό και την ανακατα¬ 
νομή των αρμοδιοτήτων των Υπουργείων» (ΦΕΚ/Α/157) 

δ) του Π.Δ. 456/85 «Για τη μεταφορά αρμοδιοτήτων 
υπηρεσιών και προσωπικού μεταξύ των Υπουργείων 
(ΦΕΚ/Α/163) 

ε) του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας, Εμπορί¬ 
ου στο Υπουργείο Ανάπτυξης (ΦΕΚ/Α/19). 

στ) της παραγράφου I του άρθρου 13 του Ν. 1256/82 
όπως τροποποιήθηκε με το άρθρο 21 του Ν. 1288/82 και 
το άρθρο 20 του Ν. 1400/83. 

2. Την κοινή απόφαση των Υπουργών Προεδρίας της 
Κυβέρνησης και Βιομηχανίας, Ενέργειας και Τεχνολογίας 
με αριθμό 14365/30-11-90 «Διοικητικές Πράξεις και έγ¬ 
γραφα που εξαιρούνται από τον περιορισμό της παραγρ. 
1 του άρθρου 8 του Ν. 1892/90. 

3. Το άρθρο 9 του Ν.2690/99 (ΦΕΚ 45 Α') «Κύρωση του 
Κώδικα Διοικητικής Διαδικασίας» 

4. Την απόφαση του Υπουργού Ανάπτυξης με ΑΠ. 
10561/16-10-96 «Μεταβίβαση αρμοδιοτήτων στο Γενικό 
Γραμματέα Έρευνας και Τεχνολογίας, στους Προϊσταμέ¬ 
νους Δ/νσεων και λοιπούς προϊσταμένους υπηρεσιακών 
μονάδων της Γενικής Γραμματείας Έρευνας και Τεχνο¬ 
λογίας ΓΓΕΤ του Υπουργείου Ανάπτυξης, του δικαιώμα¬ 
τος να υπογράφουν «Με εντολή Υπουργού». 

5. Την υπ’ αριθ. 8066/14-6-2000 απόφαση του Υπουρ¬ 
γού Ανάπτυξης «Μεταβίβαση στο Γενικό Γραμματέα 
Έρευνας και Τεχνολογίας της Γενικής Γραμματείας 
Έρευνας και Τεχνολογίας του Υπουργείου Ανάπτυξης 
(ΓΓΕΤ) του δικαιώματος υπογραφής» (ΦΕΚ 756Β/20-6- 
2000 ). 

6. Την ανάγκη να διασφαλισθεί η εύρρυθμη και αποδοτι¬ 
κή λειτουργία των Υπηρεσιών της ΓΓΕΤ του Υπουργείου 
Ανάπτυξης και των εποπτευομένων από αυτήν ερευνητι¬ 
κών και τεχνολογικών φορέων καθώς και να επιταχυνθεί η 
διεκπεραίωση των υποθέσεων που τους έχουν ανατεθεί 
σ’ αυτές, αποφασίζουμε: 

Μεταβιβάζουμε στο Γ ενικό Γ ραμματέα Έρευνας και Τε¬ 
χνολογίας της Γ ενικής Γ ραμματείας Έρευνας και Τεχνο¬ 
λογίας (ΓΓΕΤ) του Υπουργείου Ανάπτυξης, το δικαίωμα 
να υπογράφει αποφάσεις καταβολής ετησίων εισφορών 
σε Διεθνείς Οργανισμούς στους οποίους η χώρα είναι μέ¬ 
λος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2000 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




